**Jelgavas novada Neklātienes vidusskola**

Pasta iela 37, Jelgava LV -3001

Tālrunis: 63084021

Izglītības iestādes

Reģistrācijas Nr: 4515900863

e- pasts: nvsk@jelgavasnovads.lv

mājas lapa[: www.nvsk.lv](http://www.nvsk.lv)

Izglītības iestādes vadītāja: Irma Sērmūksle

**Pašnovērtējuma ziņojums**

Jelgava, 2020

[INFORMĀCIJA PAR IZGLĪTĪBAS IESTĀDES ATRAŠANĀS VIDI 3](#_Toc48723507)

[PEDAGOGU SASTĀVS 3](#_Toc48723508)

[SOCIĀLĀS VIDES RAKSTUROJUMS 4](#_Toc48723509)

[JOMA- 1. MĀCĪBU SATURS- mācību iestādes izglītības programmas 5](#_Toc48723510)

[JOMA – 2. MĀCĪŠANA UN MĀCĪŠANĀS 8](#_Toc48723511)

[*Kritērijs – 2.1. Mācīšanas kvalitāte* 8](#_Toc48723512)

[*Kritērijs - 2.2. Mācīšanās kvalitāte* 10](#_Toc48723513)

[*Kritērijs - 2.3. Vērtēšana kā mācību procesa sastāvdaļa* 11](#_Toc48723514)

[JOMA-3 IZGLĪTOJAMO SASNIEGUMI 13](#_Toc48723515)

[Kritērijs- 3.1. Izglītojamo sasniegumi ikdienas darbā 13](#_Toc48723516)

[*Kritērijs- 3.2. Izglītojamo sasniegumi valsts pārbaudes darbos* 18](#_Toc48723517)

[JOMA-4 ATBALSTS IZGLĪTOJAMAJIEM 23](#_Toc48723518)

[*Kritērijs - 4.1. Pedagoģiskais atbalsts, sociālpsiholoģiskais atbalsts* 23](#_Toc48723519)

[*Kritērijs - 4.2. Izglītojamo drošības garantēšana* 24](#_Toc48723520)

[*Kritērijs- 4.3. Atbalsts personības veidošanā* 25](#_Toc48723521)

[*Kritērijs- 4.4. Atbalsts karjeras izglītībā* 26](#_Toc48723522)

[*Kritērijs- 4.5. Atbalsts mācību darba diferenciācijai* 27](#_Toc48723523)

[*Kritērijs - 4.6. Sadarbība ar izglītojamā ģimeni* 27](#_Toc48723524)

[JOMA-5 IZGLĪTĪBAS IESTĀDES VIDE 29](#_Toc48723525)

[*Kritērijs - 5.1. Mikroklimats* 29](#_Toc48723526)

[Kritērijs- 5.2. Fiziskā vide un vides pieejamība 30](#_Toc48723527)

[JOMA-6 IZGLĪTĪBAS IESTĀDES RESURSI 32](#_Toc48723528)

[*Kritērijs- 6.1. Iekārtas un materiāltehniskie resursi* 32](#_Toc48723529)

[JOMA-7 IZGLĪTĪBAS IESTĀDES DARBA ORGANIZĀCIJA, VADĪBA UN KVALITĀTES NODROŠINĀŠANA 35](#_Toc48723530)

[Kritērijs- 7.1. Izglītības iestādes darba pašvērtēšana un attīstības plānošana 35](#_Toc48723531)

[Kritērijs - 7.2. Izglītības iestādes vadības darbs un personāla pārvaldība 36](#_Toc48723532)

[Kritērijs - 7.3. Skolas sadarbība ar citām institūcijām 37](#_Toc48723533)

[JELGAVAS NOVADA NEKLĀTIENES VIDUSSKOLAS PAŠVĒRTĒJUMA KOPSAVILKUMA TABULA 38](#_Toc48723534)

[CITI SASNIEGUMI 38](#_Toc48723535)

[TURPMĀKĀ ATTĪSTĪBA 39](#_Toc48723536)

# INFORMĀCIJA PAR IZGLĪTĪBAS IESTĀDES ATRAŠANĀS VIDI

Jelgavas novada Neklātienes vidusskolas (turpmāk tekstā SKOLA) dibinātājs ir Jelgavas novada pašvaldība. SKOLAS juridiskā adrese ir Jelgava, Pasta iela 37, kur atrodas SKOLAS administrācija. Izglītības programmu īstenošana notiek Svētes konsultāciju punktā (adrese- Jelgavas novada Svētes pagasts, Vilces ielā 6). SKOLA ir izveidojusi savu materiāli tehnisko bāzi no valsts, pašvaldības un projektu līdzekļiem. SKOLA cieši sadarbojas ar Svētes pamatskolu, kuras telpās notiek mācību darbs, racionāli izmantojot novada resursus.

**SKOLĒNU SKAITLISKAIS SASTĀVS**

**2019./2020. m.g. SKOLĀ mācības uzsāka 310 izglītojamie.**

**Pamatskolēnu skaitliskais sastāvs uz 1.09.2019. (Valsts izglītības informācijas..., 2020)**

|  |  |  |  |  |  |  |
| --- | --- | --- | --- | --- | --- | --- |
| **Izglītības programma** | **6.klase** | **7. klase** | **8. klase** | **9. klase** | **Kopā** | **Eksternis** |
| Pamatizglītības programma (21011113) | **0** | **2** | **3** | **5** | **10** | **1** |
| Pamatizglītības programma (21011114) | **2** | **2** | **8** | **16** | **28** | **0** |

**Vidusskolēnu skaitliskais sastāvs uz 1.09.2019. (Valsts izglītības informācijas..., 2020)**

| **Izglītības programma** | **10.klase** | **11.klase** | **12.klase** | **Kopā** | **Eksternis** |
| --- | --- | --- | --- | --- | --- |
| Vispārējās vidējās izglītības vispārizglītojošā virziena programma(31011013) | 19 | 14 | 15 | 48 | 1 |
| Vispārējās vidējās izglītības vispārizglītojošā virziena programma(31011014) | 31 | 48 | 65 | 144 | 4 |
| Vispārējās vidējās izglītības humanitārā un sociālā virziena programma(31012014) | 32 | 23 | 26 | 81 | 1 |

# PEDAGOGU SASTĀVS

 SKOLĀ strādā 45 pedagogi, vairums pedagogu pamatdarbā strādā Jelgavas pilsētas vai Jelgavas novada skolās. No 45 skolas pedagogiem 24 ir profesionālie vai akadēmiskie maģistri. Visi pedagogi, atbilstoši Ministru kabineta noteikumiem, papildina savas profesionālās zināšanas kvalifikācijas celšanas kursos.

SKOLAS vadības komandā ir direktore (1 likme), 3 direktora vietnieki. Direktores vietnieki neviens nestrādā uz pilnu likmi.

SKOLĀ strādā atbalsta personāls: skolotāju palīgs- 1.05 likme. Mācību procesu palīdz nodrošināt 1 bibliotekāre- 0.35 likme.

Pedagogu vecums no 32 līdz 75 gadiem.

# SOCIĀLĀS VIDES RAKSTUROJUMS

SKOLĀ mācās izglītojamie, kuri dažādu iemeslu dēļ nav varējuši iegūt izglītību dienas skolās. Liela daļa ir strādājošie, daudz jauno māmiņu, kā arī sportisti, kuri bieži īsāku vai ilgāku laiku atrodas ārzemēs. Pamatskolas klasēs mācās izglītojamie, kuriem ir bijusi nepieciešamība mainīt vidi, kuriem ir sarežģīti mājas apstākļi, kādēļ ir jāsāk strādāt, kā arī tādi izglītojamie, kuri ir jau pilngadīgi un pēc ilgāka pārtraukuma vēlas turpināt izglītošanos.

SKOLĀ mācās dažādu tautību skolēni, pārsvarā pārstāvot 3 tautības; no tiem latvieši – 281, krievi – 24, ukraiņi - 5.

Ar katru gadu pieaug to ģimeņu skaits, kurās kāds no vecākiem ir devies uz ārzemēm, kā arī šķirto ģimeņu skaits.

# JOMA- 1. MĀCĪBU SATURS- mācību iestādes izglītības programmas

2019./2020. m.g. skola īsteno 5 licencētas izglītības programmas:

Neklātienes apmācībā divas izglītības programmas:

1.vispārējās vidējās izglītības vispārizglītojošā virziena programmu (31011013), licences Nr. V-9024;

 2. vispārējās pamatizglītības programma (2101113), licences Nr. V-3306.

Tālmācības apmācības formā trīs izglītības programmas:

1. vispārējās vidējās izglītības vispārizglītojošā virziena programma (31011014), licences Nr. V-9478;

2. vispārējās vidējās izglītības humanitārā un sociālā virziena programma (31012014), licences Nr. V- 8920;

3. vispārējās pamatizglītības programma (2101114), licences Nr. V- 8918.

 2019. gada 1. septembrī skolā mācības uzsāka 310 izglītojamie.

|  |  |  |  |  |  |  |
| --- | --- | --- | --- | --- | --- | --- |
| **Izglītības programmas****nosaukums** | **kods** | **Licence** | **Akreditācijas termiņš** | **Izglītojamo****skaits 2017./18.m.g.** | **Izglītojamo****skaits 2018./19.m.g.** | **Izglītojamo skaits 2019./20.. m.g.** |
| Nr. | Datums | **sākumā** | **beigās** | **sākumā** | **beigās** | **sākumā** | **beigās** |
| Pamatizglītības programma | 2101 1113 | V-3306 | 23.12.2010. | No 28.01.2014. līdz23.02.2026.  | 16 | 10 | 17 | 15 | 10 | 8 |
| Vispārējās vidējās izglītības vispārizglītojošāvirziena programma | 310 110 13 | V-9024 | 22.03.2017. | No 28.01.2014. līdz23.02.2026.  | 92 | 58 | 76 | 44 | 48 | 36 |
| Vispārējā vidējās izglītības humanitārā unsociālā virziena programma | 310120 14 | V-8920 | 23.16.2016. | No 08.02.2018. līdz 07.02.2024. | 52 | 31 | 53 | 35 | 80 | 71 |
| Vispārējās vidējās izglītības vispārizglītojošāvirziena programma | 310110 14 | V-9478 | 23.16.2016. | No 08.02.2018. līdz 07.02.2024. | 137 | 82 | 141 | 72 | 144 | 128 |
| Pamatizglītības programma | 21011114 | V- 8918 | 23.16.2016. | No 08.02.2018. līdz 07.02.2024. | 17 | 17 | 23 | 22 | 28 | 26 |

Visas realizētās izglītības programmas atbilst attiecīgajai izglītības pakāpei un valsts izglītības standartam.

Izglītības programmu īstenošanā ievērota mācību priekšmetu tematiskā satura pēctecība. Visas mācību priekšmetu īstenotās programmas atbilst licencētajām izglītības programmām. Pedagogi strādā pēc VISC piedāvātajām mācību priekšmetu paraugprogrammām, seko SKOLA 2030 ierosinājumiem. Izglītības programmu īstenošana tālmācības formā notiek, izmantojot tehniskos un elektroniskos saziņas līdzekļus. Programmas tiek realizētas saskaņā ar licencētajām izglītības programmām. Mācību priekšmetu programmas ir apstiprinātas atbilstoši normatīvo aktu prasībām.

**SKOLAS darbības stiprās puses:**

• licencētas tālmācības izglītības programmas;

• mācību satura plānojums visaptverošs, skaidrs, precīzs.

**Vērtējums: labi**

**JOMA – 2. MĀCĪŠANA UN MĀCĪŠANĀS**

***Kritērijs – 2.1. Mācīšanas kvalitāte***

Pedagogu darba kvalitāte SKOLĀ tiek vērtēta, ievērojot Izglītības likuma 30. panta pirmo un otro daļu, t.i. pēc SKOLĀ izstrādātā pedagogu pašvērtējuma, direktora vietnieka vērtējuma un individuālajām sarunām ar SKOLAS direktoru. Mācību gada laikā notiek pedagogu darba izvērtēšana atbilstoši Skolas iekšējam normatīvajam aktam “Naudas balvu un prēmiju piešķiršanas kārtība”. Ir izstrādāta Kārtība kā tiek noteikta pedagoga darba algas likme, kurā ir iekļauts pedagoga pašvērtējums, individuālas pārrunas ar skolotāju.

Tiek apmeklētas un analizētas mācību stundas: administrācija-skolotājs; skolotājs-skolotājs.

Vērojot mācību stundas, var secināt, ka lielākai daļai stundu plānojums ir strukturēts un atbilst mūsdienu prasībām, izvirzītie mērķi ir skaidri formulēti un izglītojamajiem saprotami.

SKOLĀ mācību procesā izmanto Ministru kabineta 18.10.2005. noteikumus Nr.799 “Noteikumi par vispārējās izglītības iestāžu pedagoģiskā procesa organizēšanai nepieciešamo obligāto dokumentāciju.” Stundu un konsultāciju saraksts, kā arī to izmaiņas izdrukātā veidā ir redzamas konsultāciju punktā pie informācijas dēļa, kā arī SKOLAS mājas lapā.

Pedagogiem ir saprotama informācijas aizpildīšana elektroniskajā žurnālā, kura aprakstīta SKOLAS iekšējā normatīvajā aktā “Jelgavas novada Neklātienes vidusskolas izglītojamo vērtēšanas kārtība”; pedagogi regulāri atspoguļo izglītojamo mācību sasniegumus ikdienas darbā*.* Skolas administrācija regulāri mācību darbā pārrauga klases žurnālu aizpildīšanas kvalitāti, seko līdzi nepilnību novēršanai. Pamanītās nepilnības gandrīz vienmēr tiek novērstas noteiktajā laikā.

 Pedagogi mācību procesā izmanto daudzveidīgas mācību metodes un mācību līdzekļus, tehnisko aprīkojumu, kas atbilst izglītojamo vecumam, spējām, mācību priekšmeta specifikai un saturam, ievērojot izglītojamo vecuma īpatnības un psiholoģiju, kas atbilst tālmācības principiem. Mācību procesā pedagogi saprotami izskaidro izglītojamajiem sasniedzamo rezultātu (turpmāk tekstā- SR). Uzdevumi un darbs stundā tiek organizēts tā, lai izvirzīto SR sasniegtu visi skolēni, atbilstoši savām spējām.

Tālmācības mācību stundas ir saplānotas pa nedēļām.Lai tālmācības izglītojamie labāk saprastu, kas, patstāvīgi mācoties, jāapgūst un varētu paši atbildēt uz jautājumu, vai mācību tēmu apguvuši, pedagogi norādījuši SR katrai mācību stundai, skaidrojums izglītojamajiem ir saprotams kā tālmācībā, tā neklātienē.

 Izglītojamo pašvērtēšanas prasmju attīstībai tiek izmantoti paškontroles uzdevumi, tālmācības uzglītojamajiem Moodle sistēmā ievietoti paškontroles testi.

 Bibliotēkā pieejami mācību materiāli drukātā veidā, kā arī e – grāmatas tālmācības izglītojamajiem. Pēc pedagogu ieteikumiem mācību grāmatas un mācību līdzekļi tiek papildināti, ņemot vērā izglītojamo personības attīstības vajadzības. Mācību grāmatu un mācību līdzekļu saraksts tiek ik pēc trim gadiem apstiprināts atbilstoši Ministru kabineta noteikumi 2013.17.09. Nr.894 “Kārtība, kādā izvērtē un apstiprina mācību literatūras atbilstību valsts pamatizglītības standartam un valsts vispārējās vidējās izglītības standartam” Skolas bibliotēka ir nodrošināta ar “Bibliotēku informācijas sistēma ALISE (BIS ALISE)”. BIS ALISE tiek ievadītas visas mācību grāmatas, kas ļauj sekot skolas bibliotēkas grāmatu krājumam. Caur bibliotēkas sistēmu ALISE, tiek izsniegtas skolēniem mācību grāmatas.

SKOLAS tālmācības vidē Moodle ievietotas skolotāju prezentācijas un arī interneta video materiāli, kuri papildina mācību grāmatu materiālu. SKOLAS dibinātājs apmaksā portāla Uzdevumi.lv PROF profila lietošanas izdevumus, tādejādi visiem izglītojamajiem un pedagogiem ir nodrošināta pastāvīga piekļuve portāla Uzdevumi.lv resursiem. Šo iespēju pedagogi un izglītojamie izmanto gan stundu darbā, gan patstāvīgi apgūstot mācību vielu. Pedagogi un izglītojamie aktīvi darbojas arī portālos [www.dzm.lv,](http://www.dzm.lv,) [www.letonika.lv](http://www.letonika.lv), [www.soma.lv](http://www.soma.lv), kā arī citās web lapās, kur pieejami papildus mācību materiāli.

 Mācību procesā lielākā daļa pedagogu veiksmīgi veido dialogu ar izglītojamajiem, rosina aktīvi iesaistīties stundas darbā. Darbs pamatizglītības klasēs reizēm prasa īpašu pedagoģisko meistarību, izglītojamo specifiskā kontingenta dēļ. Skolā diemžēl nav atbalsta personāla, izņemot palīgskolotājus. Problēmsituācijas tiek risinātas sarunās ar skolas vadību, pedagogiem un vecākiem, kuriem trūkst zināšanu par attiecīgā vecumposma psiholoģiju, kas apgrūtina sekmīgu un rezultatīvu mācību darbu. SKOLAS vadības un pedagogu sarunas par problēmu risināšanu gan klātienē, gan elektroniskā veidā tiek fiksētas E-klases žurnāla sadaļā “Individuālās sarunas ar izglītojamo”. SKOLĀ sociāli emocionāla vide ir pozitīva, ieinteresēta, atbalstoša un cieņpilna komunikācija.

SKOLĀ darbojas metodiskā padome, kuru vada direktora vietniece izglītības jomā. Metodiskajā padomē strādā metodisko komisiju vadītāji. SKOLĀ ir sekojošas metodiskās komisijas: valodu metodiskā komisija, dabaszinību, mākslas, cilvēks un sabiedrība, klašu audzinātāju un tālmācības skolotāju metodiskā komisija. SKOLAS pedagogi regulāri darbojas savās metodiskajās komisijās, kurās plāno galvenos mācību gada uzdevumus, lai uzlabotu izglītojamo mācību sasniegumus.

2019./2020.m.g. prioritātes:

* 1. Diferencētu mācību materiāluizstrāde Moodle vidē;
	2. Nepieciešamo korekciju veikšana skolas iekšējos normatīvajos dokumentos.

SKOLĀ strādā spēcīgs pedagoģiskais kolektīvs. Skolotāji seko līdz izglītības reformai, regulāri iepazīstas ar “Skola 2030” informatīvajiem materiāliem. Ir iepazinušies ar Roberta Ganjē (Robert Gagne) mācību stundas struktūru, apguvuši uzdevumu veidošanu, ņemot vērā Solo taksonomiju. Pedagogi cenšas apmeklēt kolēģu stundas un dalīties pieredzē. Savas kompetences pilnveidošanai visi pedagogi regulāri apmeklē kursus un seminārus.

Skolā tiek mērķtiecīgi organizēti dažāda veida pasākumi,mācību ekskursijas uz uzņēmumiem, organizācijām,kultūras pasākumu apmeklējumi.

 Šie pasākumi ir mērķtiecīgi, lietderīgi, kvalitatīvi un labi organizēti. Pedagogi regulāri piedalās Ziemeļvalstu vakarskolu pedagogu sadarbības semināros.

**SKOLAS darbības stiprās puses:**

* Pedagogi regulāri pilnveido savas prasmes metodikā.
* Izglītojamajiem ir pieejams mācību materiāls e-vidē, kā arī iespēja apgūt mācību saturuārpusklases stundās.

**Vērtējums: labi**

***Kritērijs - 2.2. Mācīšanās kvalitāte***

SKOLĀ mācības notiek neklātienē un tālmācībā. Izglītojamie zina un saprot mācību darbam izvirzītās prasības, jo, stājoties skolā, tiek iepazīstināti ar mācību procesu. Ar informāciju ir iespējams iepazīties arī SKOLAS mājas lapā.

Tālmācības izglītojamie ar mācību darbam izvirzītajām prasībām tiek iepazīstināti uzņemšanas procesā, kā arī informācija ir ievietota SKOLAS mājas lapā zem sadaļas “Tālmācība” un “Dokumenti”.

SKOLAS informatīvajās zonās (ziņojumu dēļi, mājas lapa, Moodle vide) tiek ievietots valsts pārbaudes darbu grafiks, stundu un konsultāciju saraksti, kā arī informācija par dažādiem skolas organizētajiem pasākumiem, kuri saistīti ar sabiedrības, kultūras un valsts aktualitātēm, eksursijām, informācija par dalību projektos un skolēnu pašpārvaldē.

Priekšmetu pedagogi mācību gada sākumā informē izglītojamos par mācību procesa organizēšanu mācību stundās un e-vidē. Komunikācijas nodrošināšanai ar tālmācības izglītojamajiem Moodle vidē ir pieejami visu pedagogu e-pasti un tālruņu nr. Diskusiju, sarunu, viedokļu apmaiņai ir pieejams vienots e-pasts: tavatalmaciba.lv. Izglītojamajiem ir iespējas apmeklēt klātienes individuālās vai grupu konsultācijas. Klašu audzinātāji pārrauga izglītojamā mācīšanās darbu un sniedz atbalstu, notiek regulāras telefoniskās vai klātienes sarunas par mācīšanās jautājumiem. SKOLĀ notiek kvalitatīva un sistemātiska informācijas apmaiņa starp administrāciju, pedagogiem, izglītojamajiem un viņu ģimenēm.

Pedagogi rosina izglītojamos strādāt mērķtiecīgi, atbilstoši savām spējām, izmantot visus piedāvātos mācību resursus, plānot savu mācību darbu. Izglītojamie savu mācību darbu plāno daļēji, ne vienmēr uzņemas līdzatbildību par mācību procesa norisi, daļēji spēj vērtēt iegūtās zināšanas, prasmes un attieksmes un noteikt turpmākās attīstības vajadzības. Izglītojamajiem ir daļēji attīstītas pašvērtēšanas prasmes, viņi daļēji izmanto SKOLAS piedāvātos resursus mācību mērķu sasniegšanai. Izglītojamie, kuriem ir grūtības kādā no mācību priekšmetiem, ir iespēja uzlabot savus mācību sasniegumus, izmantojot projekta “Atbalsts priekšlaicīgas mācību pārtraukšanas samazināšanai” (Nr.8.3.4.0/16/I/001) “PuMPuRS” sniegtās priekšrocības.

SKOLĀ tiek veikta kavējumu uzskaite atbilstoši iekšējam normatīvajam aktam: “[Kārtība, kādā Jelgavas novada Neklātienes vidusskola katru dienu reģistrē izglītojamo ierašanos vai neierašanos skolā, informē izglītojamo vecākus (personas, kas īsteno aizgādību), pašvaldības vai valsts iestādes, ja izglītojamais bez attaisnojoša iemesla neapmeklē skolu](http://www.nvsk.lv/upload/kartiba_kada_registre_kavejumus_NVSK_2017_2.doc)”. Lielākā daļa izglītojamo kavē skolu darba dēļ. Ir izglītojamie, kuri skolu kavē naudas trūkuma dēļ vai tāpēc, ka trūkst motivācijas regulāram darbam. Kavējumi tiek analizēti un īstenoti pasākumi to novēršanai. SKOLAI ir laba sadarbība ar pašvaldību iestādēm izglītojamo kavējumu novēršanā. Tālmācības klašu audzinātāji seko izglītojamo aktivitātei Moodle vidē un rosina izglītojamos aktīvi strādāt.

**SKOLAS darbības stiprās puses:**

* Pārsvarā visi pedagogi izvirza izglītojamo zināšanu un spēju līmenim atbilstošus mācību uzdevumus.
* Izglītojamajie gandrīz pilnībā izprot mācību darbam izvirzītās prasības.
* Izveidota sistēma izglītojamo un nepilngadīgo izglītojamo vecāku informēšanai par izglītojamo mācību sasniegumiem.

**Vērtējums – pietiekami**

***Kritērijs - 2.3. Vērtēšana kā mācību procesa sastāvdaļa***

SKOLAS pedagogi piedalās iekšējā normatīvā akta „Jelgavas novada Neklātienes vidusskolas izglītojamo vērtēšanas kārtība” uzlabošanā un dokuments tika apspriests pedagoģiskajās sēdēs.

Pedagogi vērtē izglītojamo mācību darbu, ievērojot SKOLAS iekšējā normatīvā akta “Jelgavas novada Neklātienes vidusskolas izglītojamo vērtēšanas kārtība” prasības. Izglītojamo mācību sasniegumu vērtēšanas kārtība atbilst neklātienes un tālmācības un mācību priekšmetu specifikai.

SKOLĀ pastāv vienota pieeja pārbaudes darbu veidošanai un mācību sasniegumu vērtēšanai. Pedagoģiskajās sēdēs un metodisko komisiju sanāksmēs regulāri tiek pilnveidota pārbaudes darbu vienota struktūra un atbilstība jaunajām prasībām.

Ar izstrādāto vērtēšanas kārtību ir iepazīstināti izglītojamie un nepilngadīgo izglītojamo vecāki. Vērtēšanas kārtība atbilst neklātienes, tālmācības un mācību priekšmetu specifikai. Gandrīz visiem izglītojamajiem ir zināma un saprotama mācību sasniegumu vērtēšanas kārtība. Vērtēšanas kārtība ir pieejama SKOLAS mājas lapā sadaļā “Dokumenti”.

Katra mēneša noslēgumā nepilngadīgie izglītojamie saņem sekmju izrakstu. Arī tālmācības izglītojamajiem klašu audzinātāji regulāri izsūta e-klases ietvaros automātiskos sekmju izrakstus.

Tālmācības izglītojamajiem ir iespēja iepazīties ar veiktā darba vērtējumu un kļūdu analīzi elektroniski.

Mācību procesa laikā notiek izglītojamo darba pašvērtēšana (tālmācībā-pašpārbaudes testi Moodle un uzdevumi.lv, neklātienē- mācību stundu beigās). Izglītojamajiem ir dota iespēja vienmēr uzlabot savus mācību sasniegumus pedagogu konsultāciju laikā.

SKOLĀ ir izveidota vienota sistēma izglītojamo vērtējumu apkopošanai un analīzei. Neklātienes klasēs informācijas analīze sniedz izglītojamajam atbalstu turpmākajā mācību procesā un motivē uzlabot mācību sasniegumus. Tālmācības klasēs individuālajās sarunās mācību priekšmeta pedagogs ar izglītojamo analizē mācību sasniegumus.

Mācību sasniegumu vērtējumu uzskaite tiek regulāri pārraudzīta. SKOLAS izstrādātajā vērtēšanas kārtībā ir noteikts, kā izglītojamie var uzlabot savus mācību sasniegumus un to zina un ievēro visas ieinteresētās puses.

SKOLA izmanto dažādas sadarbības formas (pedagogs – izglītojamais; pedagogs – vecāki; skolas administrācija - vecāki; skolas administrācija - pašvaldība) informācijas apmaiņai par izglītojamo mācību procesu, sasniegumiem, problēmām un skolas kavējumiem. Informēšana notiek e-klases žurnālā, ierakstītās vēstulēs, telefonsarunās, e-pastā, Moodle sistēmā, individuālās sarunās ar vecākiem un izglītojamiem un informējot par aktivitātēm SKOLAS mājas lapā.

**SKOLAS darbības stiprās puses:**

* SKOLĀ izstrādāta vienota pārbaudes darbu struktūra un vērtēšanas kārtība.
* Izstrādāta informācijas apmaiņas kārtība starp mācību procesā iesaistītajiem.

**Vērtējums: labi**

# JOMA-3 IZGLĪTOJAMO SASNIEGUMI

## Kritērijs- 3.1. Izglītojamo sasniegumi ikdienas darbā

Svarīgs SKOLAS darba kvalitātes rādītājs ir izglītojamo sasniegumi ikdienas darbā un valsts pārbaudes darbos. SKOLAS mācību darbs ir vērsts uz to, lai visi izglītojamie apgūtu mācību priekšmetu standartu prasības.

SKOLAS mācību darba rezultāti tiek uzskaitīti un analizēti atbilstoši SKOLAS iekšējā normatīvā akta “Jelgavas novada Neklātienes vidusskolas izglītojamo vērtēšanas kārtība” .

Izglītojamo ikdienas darba sasniegumi tiek analizēti 1. un 2. semestra beigās.

Uzsākot jaunu mācību gadu, tiek analizēti iepriekšējā mācību gada valsts pārbaudes sasniegumi.

Izglītojamo mācību sasniegumu analīze nav 100% objektīva izglītojamo mainīgā sastāva dēļ, jo izglītojamo atskaitīšana no skolas dažādu objektīvu iemeslu dēļ un iestāšanās skolā notiek visu mācību gadu. Ir grūti un reizēm neiespējami veikt audzēkņu izaugsmes dinamiku un noteikt klases vidējo vērtējumu, jo jau ir mainījies izglītojamo sastāvs.

Izglītojamo ikdienas mācību sasniegumu uzskaiti atvieglo un strukturē e-klases žurnāls.

SKOLAS pedagoģiskās padomes sēdēs tiek veikta izglītojamo mācību sasniegumu analīze un noteikta tālākā rīcība.

SKOLA apkopoto statistisko informāciju par izglītojamo mācību sasniegumiem ikdienas darbā gan pēc mācību priekšmetiem, gan pēc klasēm. SKOLĀ ir pieejama statistiskā informācija par izglītojamo sasniegumiem ikdienas darbā par pēdējiem trim gadiem. Stundu vērojumi liecina, ka stundas beigās pedagogi mutiski novērtē izglītojamo darbu stundā, dažkārt izglītojamie veic pašvērtējumu vai savstarpējo vērtējumu.

SKOLA ir identificējusi problēmas izglītojamo ikdienas mācību darbā, un balstototies uz veikto analīzi, plāno un īsteno darbības mācību sasniegumu uzlabošanai.

Mācību sasniegumu izvērtēšanai veiksmīgi tiek izmantotas e-klases diagrammas.

Lielākajai daļai izglītojamo ir pozitīva attieksme pret mācīšanās procesu, izglītojamie prot strādāt grupās, prezentēt savu darbu, izteikt un pamatot savu viedokli, veikt konspektus un pierakstus, taču atsevišķu izglītojamo pieraksti dažādu iemeslu dēļ ir nepārskatāmi un nesaprotami.

SKOLAS nepilngadīgo izglītojamo vecāki katru mēnesi tiek informēti par bērna sekmēm, saņemot e-vēstuli par mācību sasniegumiem. SKOLA informē vecākus par valsts pārbaudes darbu kārtošanas procedūru.

Stājoties SKOLĀ, vidusskolas klašu izglītojamie tiek iepazīstināti ar SKOLAS piedāvātajām izglītības programmām, to atšķirībām. Izglītojamajiem tiek rekomendētas viņiem piemērotākās izglītības programmas.

Vecāki tiek aicināti iesaistīties SKOLAS padomes darbā, piedalīties SKOLAS attīstības plānošanas konferencē, kurā ir iespēja izteikt savu vērtējumu par SKOLAS darbu, kā arī iespēja izteikt savus ierosinājumus SKOLAS darba uzlabošanai.

SKOLĀ ir izstrādāta informācijas apmaiņas kārtība ar nepilngadīgo izglītojamo vecākiem. Lai uzlabotu izglītojamo zināšanas, SKOLA nodrošina individuālās un grupu konsultācijas gan klātienē, gan neklātienē, izmantojot elektroniskos saziņas līdzekļus.

Statistika par 2017./2018., 2018./2019., 2019./2020. mācību gadiem.

**Mācību sasniegumi Jelgavas novada Neklātienes vidusskolā trīs gadu griezumā**

**(vidējais vērtējums) pamatizglītībā.**

|  |  |
| --- | --- |
|  | Ikdienas mācību sasniegumi pamatskolā |
|  | **5.kl.** | **5.kl.t** | **6.kl.** | **6.kl.-t\*** | **7.kl.** | **7.kl.-t** | **8.kl.** | **8.kl.-t** | **9.kl.** | **9.kl.-t** |
| **2018** | - |  | - | 6.87 | 3.39 | 5.50 | 5.27 | 4.54 | 5.31 | 6.33 |
| **2019** | - | 7,5 | 3,6 | - | 3,9 | 5,16 | - | 4,98 | 5,25 | 5,26 |
| **2020** | - | - | - | 7,58 | 4,43 | 6,20 | 3,63 | 5,18 | 5.13 | 5,73 |  | 5.62 |

t\* - tālmācības klases

2019./2020. mācību gadā izglītojamo nepietiekamā skaita dēļ netika atvērta 5. klase un 6.klase ar neklātienes apmācības. Augstākus sasniegumus mācību darbā sasnieguši 6., 7. un 9. tālmācības programmas klases izglītojamie.

Neklātienes izglītojamo vērtējumus ikdienas mācību sasniegumos ietekmē izglītojamo mācību pārtraukuma ilgums, kā arī pedagoģiskā un sociālā ielaistība.

2019./2020. mācību gadā zems zināšanu 7. un 8. neklātienes klasei, jo izglītojamie neprot plānot savu laiku, trūkst motivācijas, ir spiesti strādāt, lai uzturētu sevi, tādēļ kavē skolu; atsevišķiem jauniešiem vājas latviešu valodas zināšanas, kas apgrūtina mācību satura apguvi, gandrīz visiem trūkst ģimenes atbalsts. Lielai daļai izglītojamo nepieciešams mācību gada pagarinājums, lai iegūtu pietiekamus vērtējumus.

**Apguves līmeņi neklātienes klasēs (dati no e-klases).**

|  |  |  |  |  |
| --- | --- | --- | --- | --- |
| Nav vērtējuma | Nepietiekams 1 -3 | Pietiekams 4 -5 | Optimāls 6 -8 | Augsts 9 -10 |
| skaits | % | skaits | % | skaits | % | skaits | % | skaits | % |
| - | - | 4 | 50 | 4 | 50 | - | - | - | - |

**Apguves līmeņi tālmācības klasēs (dati no e-klases).**

|  |  |  |  |  |
| --- | --- | --- | --- | --- |
| Nav vērtējuma | Nepietiekams 1 -3 | Pietiekams 4 -5 | Optimāls 6 -8 | Augsts 9 -10 |
| skaits | % | skaits | % | skaits | % | skaits | % | skaits | % |
| 10 | 38,46 | 2 | 7,69 | 10 | 38,46 | 4 | 15,38 | 0 | 0 |

Vērtējot mācību gada sasniegumus pa līmeņiem, tālmācības izglītojamie, kuri regulāri mācās, apmeklē individuālās konsultācijas projekta “Pumpurs” ietvaros, sasniedz zināšanas optimālā līmenī, bet lielākā daļa sasniedz vien pietiekamu līmeni; neklātienes klasēs zināšanu līmenis ir zemāks. Sakarā ar ārkārtas situāciju valstī valsts pārbaudes darbi pamatizglītībā tika atcelti. Valsts pārbaudes darbu priekšmetos pamatskolas izglītojamie uzrādījuši šādus mācību sasniegumus:

**Izglītojamo gada vērtējumi eksāmena priekšmetos.**

|  |  |  |  |  |  |  |
| --- | --- | --- | --- | --- | --- | --- |
| **klase** | **Angļu v.** | **Krievu val.** | **Latviešu v.** | **Literatūra** | **Matemātika** | **Latvijas vēsture** |
| **6.t** | 7,5 | 8,0 | 8,0 | 8,0 | 7,0 | 7,0 |
| **7.** | 5,0 | 4,0 | 2,0 | 2,0 | 4,0 | 6,0 |
| **7.t** | 6,0 | 7,0 | 5,0 | 5,0 | 6,0 | 8,0 |
| **8.** | 5,5 | 6,0 | 2,5 | 2,5 | 3,5 | 3,0 |
| **8.t** | 5,3 | 5,5 | 5,2 | 5,67 | 3,56 | 5,4 |

6.t klases vētējumi visos eksāmenu priekšmetos ir optimālā līmenī. 7. neklātienes izglītojamo zināšanu līmenes nepietiekams un pieteikams. 7. tālmācības klases līmenis visos priekšmetos pietiekams un optimāls, šis rādījums nav objektīvs, jo no diviem izglītojamajiem tikai vienam ir vērtējumi. 8. neklātienes klases izglītojamo mācību sasniegumi ir pietiekami tikai svešvalodās, pārējos eksāmenu priekšmetos vērtējumi nepietiekami. Visvājākās zināšanas ir 7. un 8. neklātienes klašu izglītojamajiem.

35% izglītojamo noteikti papildus mācību pasākumi mācību sasniegumu uzlabošanai.

Izglītojamie bieži samierinās ar viduvēju un gandrīz viduvēju vērtējumu, necenšoties to paaugstināt. Lielākā daļa vecāku nemotivē izglītojamos augstākiem mācību sasniegumiem, galvenais, lai izglītojamais tiktu pārcelts nākamajā klasē. Problēmas izglītojamajiem ir matemātikā un latviešu valodā. Iesaistot priekšmetu pedagogus, SKOLA piedāvā individuālu darbu mācību sasniegumu uzlabošanai gan stundās, gan konsultāciju laikā, SKOLA jau 2017./2018. mācību gadā uzsāka dalību ESF projektā „Atbalsts priekšlaicīgas mācību pārtraukšanas samazināšanai” (Nr.8.3.4.0/16/I/001) “PuMPuRS”, kas deva iespēju izglītojamiem, individuāli strādājot pedagogu vadībā, uzlabot mācību sasniegumus, bet izglītojamie šo iespēju izmanto nepietiekami. Šajā mācību gadā dalība projektā turpinājās. Izglītojamie aktīvāk iesaistījās nodarbībās, it sevišķi matemātikā, latviešu valodā un krievu valodā. Darbs projektā tiks turpināts.

Salīdzināt vienas klases izaugsmi nav iespējams, jo izglītojamo sastāvs ir mainījies.

**Vidusskolas grupā 10. – 11. klašu izglītojamo mācību sasniegumi.**

|  |  |
| --- | --- |
| **klase** | **Vidējie vērtējumi gadā**  |
| **10.v** | 5,48 |
| **11.v** | 5,69 |
| **10.ht** | 4,75 |
| **10.vt** | 5,18 |
| **11.ht** | 5,11 |
| **11.v2t** | 5,13 |
| **11.v3t** | 4,77 |

 \*t –atzīmētas tālmācības klases

**Apguves līmeņi neklātienes klasēs (dati no e-klases).**

|  |  |  |  |  |
| --- | --- | --- | --- | --- |
| Nav vērtējuma | Nepietiekams 1 -3 | Pietiekams 4 -5 | Optimāls 6 -8 | Augsts 9 -10 |
| skaits | % | skaits | % | skaits | % | skaits | % | skaits | % |
| 3 | 8,33 | 3 | 8,33 | 28 | 77,78 | 2 | 5,56 | 0 | 0 |

**Apguves līmeņi tālmācības klasēs (dati no e-klases).**

|  |  |  |  |  |
| --- | --- | --- | --- | --- |
| Nav vērtējuma | Nepietiekams 1 -3 | Pietiekams 4 -5 | Optimāls 6 -8 | Augsts 9 -10 |
| skaits | % | skaits | % | skaits | % | skaits | % | skaits | % |
| 55 | 27,64 | 31 | 15,58 | 107 | 53,77 | 6 | 3,02 | 0 | 0 |

Vidusskolas izglītojamo vidējie mācību sasniegumi būtiski neatšķiras neklātienes un tālmācības klasēm. Tomēr mācību gada beigās tālmācības izglītojamiem ir daudz “nv”, tādēļ mācību gada beigās nākamajā klasē tika pārcelti 42,8 % no izglītojamo skaita- neklātienē 78%, tālmācībā 36,6% no izglītojamo skaita.

24,68 % (52,63%-2018./2019.) nav ieguvuši vērtējumu vismaz 1 mācību priekšmetā, tas ir divas reizes mazāk nekā iepriekšējā mācību gadā. Šajā mācību gadā izglītojamie regulārāk pildīja ieskaites, aktīvāk sazinājās ar pedagogiem un klašu audzinātājiem. Iemesli tam, ka daļa izglītojamo neieguva vērtējumus vienā vai vairākos mācību priekšmetos, ir dažādi- pamatā tā ir nespēja objektīvi novērtēt iespējas apvienot mācības ar darbu un ģimeni, pārtraukumi mācību procesā apgrūtina mācību vielas apguvi, individuālās un grupu konsultācijas apmeklētas reti vai nemaz.

Lielākās problēmas bija matemātikā. Šajā mācību priekšmetā 10./11. klašu grupai nepietiekams vērtējums ir visām tālmācības klasēm. Izglītojamie nepietiekami izmanto “Uzdevumus lv”un piedāvātās konsultācijas tiešsaistē.

 Abu izglītības apmācības formu izglītojamajiem problēmas ir vienādas: ilgs mācību pārtraukums, vājas priekšzināšanas, aizņemtība darbā, bet galvenais - neprasme mācīties un plānot savu laiku.

**SKOLAS darbības stiprās puses:**

SKOLA nodrošina izglītojamos ar iespēju uzlabot mācību sasniegumus individuāli pie palīgskolotāja, apmeklēt individuālās un grupu konsultācijas, sazināties ar pedagogiem elektroniski, tiešsaites konsultācijas, ar Skype, e- pasta palīdzību, iesaistīties projektā “PuMPuRS”. Tālmācības izglītojamajiem ir dotas tādas pašas iespējas.

.

***Kritērijs- 3.2. Izglītojamo sasniegumi valsts pārbaudes darbos***

SKOLA veic sistemātisku mācību procesa organizēšanu izglītojamo kvalitatīvai sagatavošanai valsts pārbaudes darbiem.

SKOLAS kopējie rezultāti tiek skatīti SKOLAS attīstības plānošanas konferencē un augusta pedagoģiskās padomes sēdē, analizējot sasniegumu dinamiku un izvirzot uzdevumus mācīšanas un mācīšanās procesam.

**Diagnosticējošo darbu rezultāti 6. klasē**

|  |  |  |  |
| --- | --- | --- | --- |
| Diagnosticējošais darbs | Kopvērtējums % izglītības iestādē | Kopvērtējums % pēc urbanizācijas | Kopvērtējums valstī |
| 2017./2018. | 2018./2019 | 2019./2020 | 2017./2018. | 2018./2019 | 2019/2020 | 2017./2018. | 2018./2019 | 2019./2020 |
| Dabaszinības | 59,17 | 32,14 | 68 | 61,06 | 57,87 | 52,59 | 62,75 | - | - |
| Latviešu valoda | 66.84 | 14,89 | - | 66,22 | 61,25 | - | 71,03 | - | - |
| Matemātika | 48.03 | 0 | - | 55,86 | 51,51 | - | 59,80 | - | - |

2019./2020.m.g. SKOLĀ 6. klase tika īstenota tikai tālmācības programmā. Sestajā klasē mācījās tikai 2 izglītojamie, no kuriem viens atbrīvots no Valsts pārbaudes darbiem, otrs dzīvo ārzemēs, tādēļ varēja piedalīties tikai dabaszinību pārbaudes darbā, jo bija iespēja to izpildīt elektroniski.

Dabaszinību diagnostikas darbu izglītojamais veicis par 16% labāk nekā vērtējot pēc urbanizācijas.

**Diagnosticējošo darbu rezultāti 11.klasēm.**

Sakarā ar ārkārtas stāvokli valstī diagnosticējošie darbi tika atcelti.

**Valsts pārbaudes darbu rezultāti par pamatizglītības ieguvi**

 Mācību gada beigās 9. klasēs neklātienē mācījās 5 izglītojamie, tālmācībā 12.

Visi neklātienes izglītojamie un 10 tālmācības izglītojamie saņēma apliecību par pamatizglītību. Divi tālmācībnas izglītojamie saņēma liecību.

Valsts pārbaudes darbi sakarā ar ārkārtas stāvokli valstī tika atcelti.

**Izglītojamo sasniegumi CE**

**CE rezultāti 2019./2020.m.g.**

Valsts pārbaudes darbus kārtoja matemātikā 60 izglītojamie, latviešu valodā 57, angļu valodā 31, krievu valodā 23 un vēsturē 1.

Vidusskolas izglītojamie kārtoja tikai centralizētos eksāmenus.

10 izglītojamie neieguva 5% matemātikā (1 neklātienes, 9 tālmācība) un 2 izglītojamie latviešu valodā neieguva 5% (abi tālmācības programmā).

Mācību sasniegumi 2019./2020.m.g.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Apguves% | >5 | 5-9 | 10-19 | 20-29 | 30-39 | 40-49 | 50-59 | 60-69 | 70-79 | 80-89 | 90-100 |
| Angļu v. | 62,8 |  |  | 1 | 3 | 1 | 4 | 1 | 8 | 6 | 3 | 4 |
| Krievu v. | 52,9 |  |  | 1 |  | 4 | 5 | 5 | 4 | 4 |  |  |
| Latv.v. | 44,9 | 2 |  | 2 | 6 | 10 | 15 | 13 | 6 | 3 |  |  |
| vēsture | 71,7 |  |  |  |  |  |  |  |  | 1 |  |  |
| Matemāt. | 12,1 | 10 | 20 | 22 | 7 |  |  |  |  |  |  |  |

CE sasniegumi optimālā līmenī krievu valodā, angļu valodā, vēsture, pārējos- nepietiekams.

Izglītojamo dažādo zināšanu līmeņa disonanse redzama arī kopējā apguves % atsevišķu eksāmenu rezultātos.

|  |  |  |
| --- | --- | --- |
|  | neklātiene | tālmācība |
| eksāmens | Augstākais sasniegums% | Zemākais sasniegums % | Augstākais sasniegums% | Zemākais sasniegums % |
| Angļu val. | 63 | 49 | 93  | 15 |
| Krievu val. | 70 | 17 | 78 | 31 |
| Latviešu val.  | 57 | 25 | 74 | 12 |
| Matemātika  | 20 | 5/0 | 55 | 5/0 |
| Vēsture  | - | - | 71 | - |

Augstākus sasniegumus ieguvuši tālmācības izglītojamie abās pozīcijās, tas norāda uz tālmācības izglītojamo lielāku mācību motivāciju.

**Valsts pārbaudes darbi pamatizglītībā tika atcelti sakarā ar ar ārkārtas stāvokli valstī.**

**SKOLAS stiprās puses:**

Ir vērojama metožu daudzveidība mācību procesā, uz individuālo darbu vērsta dažādu sadarbības formu pieejamība.

Skola ir atvērta pārmaiņām jaunāko tehnoloģiju un metožu pielietošanai mācību procesā.

**Vērtējums: pietiekams**

**JOMA-4 ATBALSTS IZGLĪTOJAMAJIEM**

***Kritērijs - 4.1. Pedagoģiskais atbalsts, sociālpsiholoģiskais atbalsts***

SKOLĀ darbojas atbalsta personāls - skolotāju palīgi. 2019./2020. m. g. visiem pedagogiem ir apliecības Bērnu tiesību aizsardzības jautājumos. SKOLĀ ir izstrādāts iekšējais normatīvais akts “Kārtībā, kādā Jelgavas novada Neklātienes vidusskola katru dienu reģistrē izglītojamo ierašanos vai neierašanos skolā, informē izglītojamo vecākus (personas, kas īsteno aizgādību), pašvaldības vai valsts iestādes, ja izglītojamais bez attaisnojamā iemesla neapmeklē skolu.” Atbilstoši šai kārtībai savlaicīgi tiek konstatēta problēma un meklēts labākais risinājums. SKOLĀ mācību stundās, klases stundās, individuālās pārrunās, kā arī anketējot tiek apzinātas izglītojamo psiholoģiskās un sociālpedagoģiskās vajadzības.

Tālmācības izglītojamajiem tiek sniegts organizatorisks atbalsts elektroniskā veidā. Ir nodrošināta elektroniskās saziņas atgriezeniskā saikne. Izglītojamajiem ir pieejams atbalsts tehnisku problēmu risināšanā visa izglītošanās procesa laikā. Elektroniskajā vidē ir informācija par tehniskā atbalsta personāla pieejamību.

Izglītojamo psiholoģiskās un sociālpedagoģiskās vajadzības regulāri apzina klašu audzinātāji. Izglītojamajiem tiek sniegts atbalsts sadarbojoties ar novadu sociālajiem dienestiem, pašvaldību un Valsts policiju, izglītojamie saņem nepieciešamo atbalstu.

Izglītojamajiem ir iespēja darboties SKOLAS pašpārvaldē, piedalīties pasākumos Skolas somas projekta ietvaros, kā arī iesaistīties dažādu pasākumu organizēšanā.

Mācību gada sākumā un otrā semestra sākumā klašu audzinātāji iepazīstina izglītojamos ar SKOLAS iekšējās kārtības noteikumiem. Tālmācības programmā esošie izglītojamie Moodle vidē iepazīstas ar SKOLAS iekšējās kārtības noteikumiem tūlīt pēc reģistrēšanās mācību vidē. Par iepazīšanos ar SKOLAS iekšējās kārtības noteikumiem neklātienes klašu izglītojamie apliecina ar savu parakstu instruktāžas lapās, bet tālmācības klašu izglītojamie- Moodle vidē.

SKOLĀ tiek sistemātiski rīkotas lekcijas par veselīgu dzīvesveidu un atkarību profilaksi. Vidusskolas mācību programmās ir iekļauts mācību priekšmets veselības mācība.

Izglītojamie jūtas droši SKOLĀ. Izglītojamie un SKOLAS pedagogi zina, kā rīkoties psihoemocionālas vardarbības gadījumos.

Saskarē ar izglītojamajiem SKOLAS pedagogi ir taktiski un iejūtīgi.

**SKOLAS darbības stiprās puses:**

• SKOLĀ ir izstrādāts iekšējais normatīvais akts “Kārtībā, kādā Jelgavas novada Neklātienes vidusskola katru dienu reģistrē izglītojamo ierašanos vai neierašanos skolā, informē izglītojamo vecākus (personas, kas īsteno aizgādību), pašvaldības vai valsts iestādes, ja izglītojamais bez attaisnojamā iemesla neapmeklē skolu.”

**Vērtējums: labi**

***Kritērijs - 4.2. Izglītojamo drošības garantēšana***

SKOLĀ ir izstrādāta Kārtība, kādā Jelgavas novada Neklātienes vidusskolā

uzturas izglītojamo vecāki un citas personas. Visiem pasākumiem SKOLĀ ir izstrādāti drošību reglamentējošie normatīvie akti. Konsultāciju punktu telpās ir izvietoti evakuācijas plāni. Izglītojamie un SKOLAS personāls ir iepazīstināts ar evakuācijas plāniem, iekšējās kārtības noteikumiem, darba kārtības noteikumiem un drošības noteikumiem normatīvajos aktos noteiktajā kārtībā. SKOLĀ pastāv noteikta kārtība ārpusstundu pasākumu organizēšanai.

Tā kā SKOLĀ nav medicīniskā personāla, tad pirmās palīdzības aptieciņa glabājas pieejamā vietā konsultāciju punkta skolotāju istabā. Visi pedagogi un izglītojamie ir instruktāžās informēti par pirmās palīdzības aptieciņas atrašanās vietu. SKOLĀ ir noteikta kārtība un izglītojamie zina, kā rīkoties negadījumu, traumas, saslimšanas un fiziskas vardarbības gadījumos. SKOLA analizē izglītojamo uzvedību, tostarp uzvedības problēmas. SKOLAS iekšējās kārtības noteikumos ir iestrādāts rīcības plāns, ja SKOLĀ konstatē alkohola, cigarešu, narkotisko, toksisko un psihotropo vielu, gāzes baloniņu, gāzes pistoļu, šaujamieroču un auksto ieroču iegādāšanās, lietošanas, glabāšanas un realizēšanas aizlieguma pārkāpumu SKOLĀ un tās teritorijā.

Konsultāciju punktā visiem ir pieejama informācija par to, kā sazināties ar palīdzības dienestiem. SKOLĀ ir veikta izglītojamo un pedagogu praktiska apmācība, kā rīkoties ekstremālu situāciju un evakuācijas gadījumā.

SKOLAI izglītības procesa organizēšanai ir nepieciešamā informācija par izglītojamo veselību un individuālajām vajadzībām, nepieciešamības gadījumā tiek sniegts atbalsts.

SKOLA nodrošina apmācību pirmās medicīniskās palīdzības sniegšanā 9. klasē bioloģijas kursā un vidusskolā veselības mācības kursā, kā arī klašu audzināšanas stundās. Mācību priekšmetu saturā ir iekļauti darba un civilās aizsardzības jautājumi.

**SKOLAS darbības stiprās puses:**

• SKOLAS iekšējās kārtības noteikumos ir iestrādāts rīcības plāns, ja SKOLĀ konstatē alkohola, cigarešu, narkotisko, toksisko un psihotropo vielu, gāzes baloniņu, gazes pistoļu, šaujamieroču un auksto ieroču iegādāšanās, lietošanas, glabāšanas un realizēšanas aizlieguma pārkāpumu SKOLĀ un tās teritorijā.

**Vērtējums: labi**

***Kritērijs- 4.3. Atbalsts personības veidošanā***

SKOLĀ darbojas Jauniešu pašpārvalde, kuras darbu pārrauga atbildīgais pedagogs, tās ietvaros jauniešiem ir iespēja piedalīties dažādās aktivitātēs un attīstīt savas līderības prasmes. SKOLĀ tiek organizēti ārpusstundu pasākumi, to norisē un sagatavošanā iesaistās gan izglītojamie, gan pedagogi. Tradicionālie pasākumi ir Zinību diena, Skolotāju diena, Valsts svētki 11. un 18. novembrī , Ziemassvētki, Lieldienas, LR neatkarības atjaunošanas diena, Darba svētki, Latvijas Republikas satversmes sasaukšanas diena, Nacisma sagrāves un Otrā pasaules kara upuru piemiņas diena, Eiropas diena, izlaidums.

Pedagogi, īpaši klašu audzinātāji, atbalsta un veicina izglītojamo iesaistīšanos pašpārvaldes darbā. Pašpārvaldes darba aktivitātes tiek atspoguļotas SKOLAS mājas lapā. Visi izglītojamie ir informēti par pašpārvaldes esamību un iespēju tajā darboties. Izglītojamie savas aizņemtības vai mācīšanās specifikas dēļ aktīvi nepiedalās pašpārvaldes darbā.

SKOLA iespēju robežās plāno un organizē daudzveidīgus ārpusstundu pasākumus. Klašu audzinātāju MK veic audzināšanas pasākumu satura un norises analīzi. Pedagogi vienmēr atbalsta izglītojamo pozitīvo uzvedību, kā arī cenšas iesaistīt izglītojamos SKOLAS iekšējās kārtības noteikumu izstrādē.

Klases stundas notiek regulāri, nepieciešamības gadījumos klašu audzināšanas stundu plānā tiek veiktas korekcijas vai izmaiņas. SKOLĀ ir izveidots vienots klašu audzināšanas darba plāna paraugs. SKOLA plāno un organize valstiskās audzināšanas pasākumus, stiprinot izglītojamo valstiskuma apziņu, veicinot pilsonisko līdzdalību un iniciatīvu, lojalitāti un patriotismu.

SKOLA veicina izglītojamo dalību dažādās ārpusstundu aktivitātēs - konkursos, projektos, semināros un citos pasākumos, par to vienmēr ievietojot rakstu SKOLAS mājas lapā. SKOLAS specifikas dēļ netiek piedāvātas interešu izglītības programmmas.

Klases stundās audzinātāji ar izglītojamajiem pārrunā tēmas par veselīgu dzīvesveidu, tikumiskajām vērtībām, uzvedību un saskarsmes kultūru, pilsoņa tiesībām un pienākumiem.

**SKOLAS darbības stiprās puses:**

• SKOLĀ ir izveidots vienots klašu audzināšanas darba plāna paraugs.

• Pašpārvaldes darba aktivitātes tiek atspoguļotas SKOLAS mājas lapā. Visi izglītojamie ir informēti par pašpārvaldes esamību un iespēju tajā darboties.

**Vērtējums: ļoti labi**

***Kritērijs- 4.4. Atbalsts karjeras izglītībā***

Uzņemot SKOLĀ, tiek izzinātas izglītojamo vēlmes profesijas izvēlē un piedāvātas atbilstošas mācību programmas. SKOLĀ ir pieejama informācija par dažādu izglītības iestāžu piedāvātajām izglītības programmām. SKOLA atbalsta izglītojamo piedalīšanos citu iestāžu organizētajos karjeras izvēles pasākumos. Lai gan daļa izglītojamo ir ieguvuši profesiju vai to paralēli apgūst kādā no Jelgavas pilsētas vai novada profesionālajām skolām, klašu audzinātāju tematiskajā plānā iekļauta tēma „Karjera”. Klašu audzinātāji un priekšmetu pedagogi ikdienas darbā iekļauj tēmas par dažādām profesijām Par karjeras izglītību atbild klases audzinātājs, jo skolā nav karjeras konsultanta, nepieciešamības gadījumā klases audzinātājs var saņemt palīdzību no skolas administrācijas vai novadā strādājošā Karjeras konsultanta.

Karjeras izglītības saturs tiek integrēts īstenotās izglītības programmas saturā, tostarp dažādu mācību priekšmetu programmu saturā. Pārsvarā visi SKOLAS pedagogi mācību priekšmetu saturu īsteno, sasaistot teoriju ar ikdienas prakses piemēriem dažādās profesijās.

Izglītojamajiem SKOLAS bibliotekā ir nodrošināta brīvi pieejama daudzveidīga informācija, t. sk. informatīvie materiāli par tālākizglītības iespējām vidējās profesionālās un augstākās izglītības iestādēs un to piedāvāto izglītības programmu izvēles nosacījumiem, par darba pasaules daudzveidību, tās attīstības tendencēm, dažādām profesijām.

SKOLAS mājas lapā ir izveidota sadaļa “Karjeras izglītība”, kurā regulāri tiek ievietota aktuālā karjeras izglītības informācija, tādā veidā tā ir pieejama arī tālmācības izglītojamajiem.

**SKOLAS darbības stiprās puses:**

SKOLAS mājas lapā ir izveidota sadaļa “Karjeras izglītība”, kur regulāri tiek ievietota aktuālā karjeras izglītības informācija, tādā veidā tā ir pieejama arī tālmācības izglītojamajiem.

**Vērtējums: labi**

***Kritērijs- 4.5. Atbalsts mācību darba diferenciācijai***

SKOLĀ tiek apzinātas izglītojamo prasmes un zināšanas. SKOLA rosina izglītojamos piedalīties dažādos konkursos un projektos.

SKOLA regulāri pilnveido materiāli tehnisko bāzi, lai mācību procesā izmantotu arvien jaunas metodes un tehnoloģijas.

Stundu vērojumi apliecina, ka pedagogi stundās izmanto dažādas mācību metodes, ievēro izglītojamo spējas, vajadzības un vecumu, kā arī mācību pārtraukuma ilgumu.

Pedagogi gatavo mācību materiālus un pašpārbaudes darbus elektroniskā formā, lai ārzemēs dzīvojošie un izglītojamie, kuri darba specifikas dēļ regulāri nevar apmeklēt mācību stundas, varētu apgūt mācību vielu. Klases audzinātāji sadarbojas ar priekšmetu pedagogiem un atbalsta personālu, lai efektīvāk strādātu ar izglītojamajiem, kuriem ir grūtības mācībās vai, kuri ilgstoši nav apmeklējuši skolu. SKOLA ir iesaistījusies ESF projekta Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai” jeb “PuMPuRS” aktivitātēs, kura ietvaros izglītojamie ar mācīšanās grūtībām saņem atbalstu pēc individuālā plāna. Liels atbalsts pedagogiem darba diferenciācijā ir palīgskolotājs, kurš pēc priekšmeta pedagoga uzaicinājuma piedalās gan mācību stundās, gan arī strādā individuāli ar izglītojamo, kuram ir nepieciešama individuāla pieeja.

SKOLĀ ir nodrošināta konsultāciju pieejamība visiem izglītojamiem. Ir izstrādāts un apstiprināts konsultāciju grafiks.

Klašu audzinātāji informē nepilngadīgo izglītojamo vecākus par grūtībām mācību procesā, meklē labākos risinājumus, veicina vecāku līdzdalību.

**SKOLAS darbības stiprās puses:**

• SKOLA regulāri pilnveido materiāli tehnisko bāzi, lai mācību procesā izmantotu arvien jaunas metodes un tehnoloģijas.

• Pedagogi gatavo mācību materiālus un pašpārbaudes darbus elektroniskā formā.

**Vērtējums: labi**

***Kritērijs - 4.6. Sadarbība ar izglītojamā ģimeni***

SKOLA sadarbojas ar izglītojamo ģimenēm. Klašu audzinātāji regulāri informē nepilngadīgo izglītojamo vecākus par izglītojamo stundu apmeklējumu, uzvedību un mācību sasniegumiem. Par šīm sarunām un vienošanos tiek veikti ieraksti izglītojamo e- klases personas lietās. Arī klašu audzinātāju un priekšmetu pedagogu sadarbība ar vecākiem tiek atspoguļota izglītojamo personu lietās. Šādas pedagogu sadarbības rezultātā ir iespējams labāk izprast izglītojamo problēmas un veikt kvalitatīvāku sadarbību ar vecākiem, dodot rekomendācijas izglītojamo audzināšanai ģimenē.

Par SKOLAS darbu izglītojamo ģimenes var iegūt informāciju SKOLAS mājas lapā, kur ir izveidota speciāla sadaļa “vecākiem”.

SKOLAS vecāku sapulcēs ir piedalījušies psihologi un apmāca vecākus pareizai rīcībai nestandarta situācijās, ja bērns ir lietojis alkoholu, narkotikas vai citas atkarības vielas, analizē gadījumus, meklē kopīgus risinājumus.

Situācijās, kad tiek novērota vecāku bezspēcība bērna audzināšanā, SKOLA piedāvā psihologu konsultācijas Jelgavas novada sociālajā dienestā.

Klašu audzinātāji regulāri informē SKOLAS vadību par nepilngadīgajiem izglītojamajiem, kuri neattaisnoti kavējuši 20 un vairāk stundu – neklātiens klasēs un 14 un vairāk dienu- tālmācības klasēs, savukārt SKOLA par to informē izglītības pārvaldi atbilstoši iekšējam normatīvajam aktam „Jelgavas novada Neklātienes vidusskolas kārtība, kādā Jelgavas novada Neklātienes vidusskola reģistrē izglītojamo ierašanos vai neierašanos SKOLĀ, informē vecākus vai aizbildņus, ja izglītojamais nav SKOLĀ un vecāki par to nav ziņojuši SKOLAI, un, kā šādos gadījumos jārīkojas klašu audzinātājiem un citām atbildīgām peronām” un nepieciešamības gadījumā lūdz palīdzību.

Vecāku pārstāvjiem ir iespēja darboties SKOLAS padomē, SKOLAS darba plānošanā.

Ja klases audzinātājam neveidojas laba sadarbība ar izglītojamā vecākiem, vai arī sadarbības rezultātā izglītojamā SKOLAS apmeklējums vai mācību darbs neuzlabojas, problēmu risināšanā iesaistās SKOLAS direktore, kura, pamatojoties uz audzinātāja iesniegumu un aprakstīto paveikto darbu, aicina vecākus uz sarunu un vienojas par konstruktīvām darbībām, vajadzības gadījumā iesaistot policiju un sociālo dienestu.

Lai gan izglītojamie līdz 18 gadiem SKOLĀ veido nelielu daļu, tiek ieguldīts liels darbs pozitīvas sadarbības veidošanai ar viņu vecākiem, jo lielākā daļa izglītojamo nāk no ļoti sarežģītas un nelabvēlīgas sociālās vides, kas nav veidojusi viņos gribasspēku, ticību savām spējām un iekšējo motivāciju mācīties un pilnveidoties.

SKOLĀ ir izstrādāta Izglītojamo sūdzību iesniegšanas un izskatīšanas kārtība. Ar šo kārtību vecāki un izglītojamie tiek iepazīstināti stājoties SKOLĀ, tā ir pieejama skolas mājas lapā sadaļā “Dokumenti”.

**SKOLAS darbības stiprās puses:**

Pedagogu sadarbība ar izglītojamajiem tiek fiksēta e-klasē, izglītojamā personas lietā, tas ļauj labāk izprast izglītojamo problēmas un veikt kvalitatīvāku sadarbību ar vecākiem, dodot rekomendācijas izglītojamo audzināšanai ģimenē;

 **•** SKOLĀ ir izstrādāta Izglītojamo sūdzību iesniegšanas un izskatīšanas kārtība.

**Vērtējums: labi**

**JOMA-5 IZGLĪTĪBAS IESTĀDES VIDE**

***Kritērijs - 5.1. Mikroklimats***

SKOLA mērķtiecīgi rūpējas par sava tēla veidošanu un tradīciju kopšanu.

Tiek pilnveidotas esošās tradīcijas. SKOLA nodrošina cieņpilnu attieksmi pret Latvijas valsts simboliem un to lietošanu atbilstoši Latvijas Republikas normatīvajos aktos noteiktajai kārtībai.

SKOLĀ tiek veidota uz sadarbību vērsta vide, uzlabojot izglītojamo uzvedību un disciplinētību. Organizējot SKOLAS pasākumus īpaša uzmanība tiek pievērsta diskriminācijas un sociālās atstumtības mazināšanai.

Par SKOLAS aktivitātēm regulāri un savlaicīgi tiek sniegta informācija SKOLAS mājas lapā. Mājas lapa dod iespēju gan izglītojamajiem, gan vecākiem un pedagogiem iespējami ātri uzzināt par notikušām un plānotajām aktivitātēm SKOLĀ. Stundu saraksti tālmācības un neklātienes programmām ir ievietoti SKOLAS mājas lapā un stundu izmaiņu gadījumā izglītojamie tiek savlaicīgi informēti par tām. SKOLAS mājas lapā ir pieejama arī informācija par skolotāju konsultāciju laikiem un pieņemšanas vietām.

SKOLAS mājas lapā tiek ievietoti SKOLAS iekšējie normatīvie akti, kas dod iespēju katram interesentam jebkurā laikā ar tiem iepazīties. Tā kā daļa pedagogu strādā vairākās SKOLĀS, tad ir ļoti ērti ieskatīties normatīvajos aktos, lai pārliecinātos par precīzu sava darba veikumu, piemēram SKOLAS vērtēšanas kārtībā ir nianses, kas raksturīgas tikai mūsu SKOLAI un svarīgi, lai visi pedagogi tās ievērotu. Katra mācību gada sākumā SKOLAS normatīvie dokumenti, nepieciešamības gadījumā, tiek aktualizēti un papildināti.

Moodle tālmācības vidē un e-klasē tiek organizētas aptaujas, rezultātā iespējams ātri uzzināt izglītojamo viedokli kādā SKOLAS administrācijai interesējošā jautājumā. Pedagogi un izglītojamie piedalās aptaujās. Jauniešu pašpārvaldei mājas lapā ir sava sadaļa, kurā viņi informē pārējos izglītojamos par gaidāmajām aktivitātēm.

SKOLAI ir savs informatīvais buklets, plakāti, skrejlapiņas, suvenīri un citi SKOLAS reklāmas atribūti.

Pēc veiktajām aptaujām ir redzams, ka izglītojamie jūtas vienlīdzīgi neatkarīgi no dzimuma, nacionālās un reliģiskās piederības.

Konfliktsituācijas SKOLĀ tiek risinātas, uzklausot visus viedokļus, nepieciešamības gadījumā iesaistot novada atbalsta personālu.

SKOLĀ tiek veicināta pozitīva sadarbības vide, vienlīdzība, taisnīgums un iecietība vienam pret otru. Kā liecina anketēšana, SKOLAS darbinieki uzskata, ka iestādes vadība izturas taisnīgi pret darbiniekiem, arī izglītojamie atzīst, ka pedagogi ir atsaucīgi un iecietīgi.

Pedagogi uzskata, ka viņiem tiek sniegts darbam nepieciešamais atbalsts.

SKOLAS iekšējās kārtības noteikumi ir skaidri un saprotami.

SKOLA kontrolē riska grupas izglītojamo darbību, sadarbojas ar vecākiem, pašvaldības un Valsts policiju, nepilngadīgo lietu inspektoriem, sociālo un probācijas dienestu.

Sadarbību ar skolu, kuras telpas SKOLA izmanto, veicina tas, ka daļa pedagogu strādā abās skolās. Visas svarīgākās problēmsituācijas tiek risinātas abām skolām viedokļus savstarpēji saskaņojot.

Lai nodrošinātu Ministru kabineta noteikumus Nr.1338 “Kārtība, kādā nodrošināma izglītojamo drošība izglītības iestādēs un to organizētajos pasākumos” skolā ir izstrādāti noteikumi “Izglītojamo vecāku un citu nepiederošu personu uzturēšanās kārtība Neklātienes vidusskolas Svētes konsultāciju punktā, kā arī izveidots dežuranta amats.

SKOLĀ ir izstrādāts un konferencē apstiprināts „Jelgavas novada Neklātienes vidusskolas pedagogu ētikas kodekss”. Pedagogu konfliktistuācijas tiek risinātas, balstoties uz pedagogu ētikas kodeksu.

**SKOLAS darbības stiprās puses:**

• Sadarbība ar skolu, kuras telpas SKOLA izmanto, veicina tas, ka daļa pedagogu strādā abās skolās.

 • SKOLĀ ir izstrādāts „Jelgavas novada Neklātienes vidusskolas pedagogu ētikas kodekss”

**Vērtējums: labi**

## Kritērijs- 5.2. Fiziskā vide un vides pieejamība

SKOLA izmanto mācību telpas no Jelgavas novada Svētes pamatskolas. SKOLA izmanto iepriekšminētās mācību iestādes materiāli tehnisko bāzi, kā arī papildina to ar savu materiāli tehnisko nodrošinājumu. Projekta „Jelgavas rajona Neklātienes vidusskolas materiālās bāzes nodrošināšana audzēkņu kvalitatīvai dabaszinātņu apguvei” ietvaros SKOLA ir ievērojami palielinājusi savu materiāli tehnisko nodrošinājumu gan ar soliem, gan arī ar datoriem, balsošanas iekārtām un interaktīvajām tāfelēm. SKOLAS telpas ir funkcionālas, tīras, atbilstošas sanitāri higiēniskajām prasībām. 2016. gadā Svētes pamatskolā ir veikts telpu remonts. Par telpu tīrību un apkārtējo teritorijas sakoptību rūpējas telpu īpašnieku tehniskais personāls. Izglītojamie SKOLAS teritorijā jūtas droši. SKOLAS pedagogi un izglītojamie rūpējas un saudzē SKOLAS inventāru, līdz šim nav bijuši konflikti par inventāra un telpu bojāšanu. SKOLAS administrācija atrodas Jelgavas novada domes ēkā Pasta ielā 37, 501. kabinetā un sadarbībā ar pašvaldību darba organizēšanai izmanto aktu zāli, sēžu zāli un darba kabinetus.

Par SKOLAS izmantoto telpu pieejamību, tīrību un tehnisko nodrošinājumu, labu vērtējumu ir devuši arī skolas izglītojamie.

**SKOLAS darbības stiprās puses:**

**•** SKOLA izmanto iepriekšminētās mācību iestādes materiāli tehnisko bāzi, kā arī papildina to ar savu materiāli tehnisko nodrošinājumu.

**Vērtējums: labi**

**JOMA-6 IZGLĪTĪBAS IESTĀDES RESURSI**

***Kritērijs- 6.1. Iekārtas un materiāltehniskie resursi***

SKOLA nodrošina visas izglītības programmu īstenošanai nepieciešamās telpas un materiāli tehniskos resursus.

Mācību procesu nodrošina ar nepieciešamo programmatūru, datoriem, interneta pieslēgumu, ir kopētāji, multimediju projektori, dokumentu kameras, planšetes, interaktīvās tāfeles, DVD, CD, magnetofoni, balsošanas pultis un cita biroja tehnika. Gandrīz visi pedagogi mācību procesā izmanto mūsdienu tehnoloģijas. Skolai izstrādāta e-vide- moodle sistēma mācībām. E-vide nodrošina visus izglītības programmas īstenošanai nepieciešamos mācību līdzekļus, mācību materiālus, video lekcijas dažādos variantos, tiešsaistes konsultācijas. Mācību materiāli pēdējo gadu laikā tiek uzlaboti, precizēti, modernizēti.

2016. gadā tika izremontētas telpas Svētes konsultāciju punktā. Skolas mēbeles ir labā stāvoklī. Visās klasēs ir atbilstošs solu un krēslu augstums. SKOLĀ ir skaidras norādes par telpām un to atrašanās vietu. Atbildīgās personas veic materiāltehnisko līdzekļu uzskaiti. Izglītojamie ir nodrošināti ar mācību grāmatām papīra izdrukā vai e-grāmatas.

Lai veiksmīgi realizētu izglītības mērķus un veidotu garīgi un fiziski harmonisku personību, cilvēkam fiziskajā plānā nepieciešams nodrošināt četras lietas: svaigu gaisu, tīru ūdeni, veselīgu pārtiku, kustības. Tabulā apkopoti dati par svaiga gaisa nodrošinājuma iespējām Svētes pamatskolā.

**Ventilācijas sistēmas apsekošanas vērtējums Svētes pamatskolā.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 21.k. | 22.k. | 23.k. | 25.k. | 31.k. | 32.k. | 35.k. | 36.k. | Gaitenis 1.st. | Gaitenis 2.st.  | Tualetes |
| Dabīgā ventilācija (caur logiem) | Ir | Ir | Ir | Ir | Ir | Ir | Ir | Ir | Ir | Ir | Nav |
| Izplūdes ventilācija | Nav | Nedarbojas | Nedarbojas | Ir | Nedarbojas  | Ir | Nav | Nav | Nedarbojas | Nedarbojas | Ir |
| Pieplūdes ventilācija | Nav | Nav | Nav | Nav | Nav | Nav | Nav | Nav | Nav | Nav | Nav |
| Vilkmes skapji | Ir | Nav | Nav | Nav | Nav | Nav | Nav | Nav | Nav | Nav | Nav |
| Kondicionēšanas iekārtas | Nav |
| Rekuperācijas ierīces | Nav |
|  |  |

Piezīmes:

Dabīgā ventilācija realizējas, atverot logus dažādos režīmos. Pie maza skolēnu skaita (mūsu gadījumā )var nodrošināt gaisa apmaiņu.

Karstā laika periodā it sevišķi dienvidu-rietumu spārna telpās būtu nepieciešams ierīkot kondicionēšanas iekārtas.

Vissekmīgāk svaiga gaisa piegādi nodrošina rekuperācijas iekārtas, kas atgūst izplūstošo un tvaiku kondensācijas siltumu, tādējādi ietaupot apkures izdevumus.

Par atklātajiem trūkumiem ventilācijas sistēmā jāinformē Svētes pamatskolas vadība, lai tiktu salabotas iekārtas, kas nedarbojas.

Materiāltehniskā bāze finansiālo iespēju robežās tiek papildināta.

**SKOLAS darbības stiprās puses:**

Izglītojamie ir nodrošināti ar mācību grāmatām papīra izdrukā vai e-grāmatām. Nodrošināts skolēniem atbilstošs solu un krēslu augstums.

**Vērtējums: labi**

***Kritērijs- 6.2. Personālresursi***

SKOLĀ ir nokomplektēts licenzēto un akreditēto izglītības programmu īstenošanai nepieciešamais personāls. Pedagoģiskā personāla izglītība un kvalifikācija atbilst normatīvo aktu prasībām. Visi pedagogi ir pilnveidojuši savu profesionālo kompetenci, atbilstoši normativo aktu prasībām, paaugstinot kvalifikāciju.

SKOLAS pedagogi ir orientēti uz nepārtrauktu savas kvalifikācijas paaugstināšanu, darbojas Jelgavas novada un pilsētas metodiskajās apvienībās, ir metodisko komisiju vadītāji, piedalās olimpiāžu darbu labošanā, vada atklātās stundas Jelgavas novada un pilsētas pedagogiem, dalās pieredzē SKOLĀ un ārpus tās pieredzes apmaiņas semināros.

Iestādē strādā 42 pedagogi - 6 pamatdarbā, 36 blakus darbā, ir 7 akadēmiskie maģistri, 15 profesionālie maģistri, viena mācību grāmatas autore, 4 pedagogi piedalās Valsts centralizēto eksāmenu labošanā.

Šobrīd iestādē palicis viens pedagogs ar 4.kvalitātes pakāpi, viens ar 3.kvalitātes pakāpi. Piedaloties pedagogu profesionālās darbības kvalitātes novērtēšanā pēc jaunās sistēmas - 1.kvalitātes pakāpe ir vienam pedagogam.

Pedagogu pienākumi un tiesības noteiktas darbinieku amatu aprakstos. Vadība pārzina pedagogu darba pieredzi, kompetenci un stiprās puses.

Pedagogiem ir iespēja izteikt priekšlikumus sava un SKOLAS darba izvērtēšanai un uzlabošanai.

SKOLĀ strādā palīgskolotājs, kurš nepieciešamības gadījumā aizstāj pedagogus, kā arī veic individuālo darbu ar pamatskolas izglītojamajiem, kuriem ir problēmas ar mācību vielas apguvi vai disciplīnu.

SKOLĀ strādā bibliotekāre, un no pašvaldības budžeta tiek apmaksāts darbs lietvedei – personāla speciālistei un laborantam.

SKOLAS vadība atbalsta, seko līdzi un nodrošina pedagogu tālākizglītību atbilstoši skolas attīstības vajadzībām. Pedagogi labprāt apmeklē dažādus kursus, seminārus, konferences un projektus.

Visiem pedagogiem ir izieti kursi, izņemot audzināšanas kursi nav izieti 1 pedagogam.

Gandrīz visiem pedagogiem darba slodze skolā ir optimāla, kas nodrošina kvalitatīvu pienākumu izpildi. Pedagogiem darba slodzes tiek dalītas atbilstoši pedagoga darba pieredzei, kvalifikācijai, lai realizētu izglītības programmu,

SKOLAS vadība zina un ņem vērā pie slodžu dalīšanas katra pedagoga darba pieredzi, profesionālo kompetenci un stiprās puses, kā arī pedagogu vēlmes, kuras tiek uzklausītas ikkadējās pavasara individuālās sarunās ar SKOLAS direktori. Visiem pedagogiem ir pieejama informācija par galvenajiem notikumiem un administrācijas un kolēģu aktivitātēm SKOLAS mājas lapas kalendāra sadaļā.

SKOLĀ darbojas 6 metodiskās komisijas. Metodisko padomi veido metodisko komisiju vadītāji un direktores vietniece izglītības jomā.

**SKOLAS darbības stiprās puses:**

SKOLAS pedagogi ir orientēti uz nepārtrauktu savas kvalifikācijas paaugstināšanu, darbojas Jelgavas novada un pilsētas metodiskajās apvienībās, ir metodisko komisiju vadītāji, piedalās olimpiāžu darbu labošanā, vada atklātās stundas Jelgavas novada un pilsētas pedagogiem, dalās pieredzē SKOLĀ un ārpus tās pieredzes apmaiņas semināros.

**Vērtējums: labi**

# JOMA-7 IZGLĪTĪBAS IESTĀDES DARBA ORGANIZĀCIJA, VADĪBA UN KVALITĀTES NODROŠINĀŠANA

## Kritērijs- 7.1. Izglītības iestādes darba pašvērtēšana un attīstības plānošana

Izglītības darba pašvērtēšanas sistēma ir strukturēta un plānota, darba plāna izstrādē iesaistīti visi skolas darbinieki.

SKOLAS vadība plāno darba kontroli un izvērtēšanu visos tās darbības virzienos. Pedagogi mācību gada beigās veic sava darba un SKOLAS pašnovērtējumu.

SKOLAS pašnovērtēšana tiek veikta grupās pa jomām un darba rezultāts tiek apskatīts ikgadējās SKOLAS attīstības plānošanas konferencē, tiek izteikti priekšlikumi SKOLAS attīstības plāna pilnveidošanai.

Starp SKOLAS vadību un pedagogiem tiek veikta regulāra informācijas apmaiņa (iknedēļas administrācijas, tālmācības darba grupas sanāksmes, metodisko jomu komisiju sanāksmes, e-klases pasts, SKOLAS mājas lapa).

Metodiskajās dienās konsultāciju punktā tiekas vienas jomas pedagogi un dalās savstarpējā darba pieredzē.

Darba izvērtēšanai tiek izmantotas mācību darba analīzes, pedagogu pašnovērtējumi, iekšējās kontroles materiāli. Pašvērtēšanā konstatētās stiprās puses un nepieciešamie uzlabojumi tiek izmantoti, plānojot turpmāko darbu.

SKOLĀ ir labvēlīga vide, kas veicina visu darbinieku, izglītojamo un viņu vecāku iesaistīšanos pašvērtēšanā. Ikgadējās pedagogu individuālajās sarunās ar direktori tiek uzklausīti viedokļi un saņemti ierosinājumi. Vadība iespēju robežās ņem vērā pedagogu izteikto viedokli. SKOLAS attīstības plāna izstrādes procesā piedalās SKOLAS pedagogi, jauniešu pašpārvaldes pārstāvji un vecāki.

Izglītības attīstības plāna prioritātes noteiktas uz 3 gadiem, ņemot vērā „Skolu vērtēšanas un attīstības plānošanas rokasgrāmatā” ieteikto metodiku.

SKOLAS attīstības plāns tiek veidots, pamatojoties uz izvirzītajiem mērķiem, iepriekšējā attīstības plāna analīzi un valsts izglītības attīstības prioritātēm. Plānojums paredz konkrētas prioritātes, mērķus, rezultātu novērtēšanas kritērijus un uzdevumu izpildes gaitu. Attīstības plāns tiek apspriests un pieņemts SKOLAS attīstības plānošanas konferencē. SKOLAS darba plānu veido, balstoties uz attīstības plānā izvirzītajiem uzdevumiem, attiecīgi koriģējot, ņemot vērā sasniegtā analīzi.

SKOLAS darba pašvērtēšanas sistēma ir strukturēta un plānota.

SKOLAS attīstības plānošanas konferencē, pedagogi, pamatojoties uz iepriekšminēto datu bāzi, strādājot darba grupās, izvirzīja un apstiprināja SKOLAS darba prioritātes nākamajiem trim mācību gadiem.

SKOLAS attīstības plāns ir veidots, ņemot vērā skolas pamatmērķi, pašvērtējumu un iepriekš veikto darbu, kā arī sociālekonomisko situāciju novadā un valstī. Prioritāšu plānojums ir saprotams un reāls, tā īstenošana nodrošina izvirzītā mērķa sasniegšanu.

Attīstības plāna veidošanā tiek iesaistīts viss pedagogu kolektīvs, tas tiek apstiprināts uz trim gadiem skolas konferencē.

Izpildes rezultāti tiek vērtēti starpposmu sanāksmēs, kur atbildīgās personas informē par attīstības plāna īstenošanas gaitu, sasniegtajiem rezultātiem un katru gadu tiek veiktas korekcijas.

**SKOLAS darbības stiprās puses:**

• SKOLAS pašnovērtēšanu pedagogi veic grupās, un darba rezultāts tiek apskatīts ikgadējās SKOLAS attīstības plānošanas konferencē;

•Attīstības plāna veidošanā tiek iesaistīts viss pedagogu kolektīvs.

**Vērtējums: labi**

## Kritērijs - 7.2. Izglītības iestādes vadības darbs un personāla pārvaldība

SKOLĀ darbojas metodiskās komisijas, metodiskā padome, jauniešu pašpārvalde, pedagoģiskā padome, skolas padome.

SKOLĀ ir visa nepieciešamā obligātā dokumentācija. Ir demokrātiski izstrādāti un apspriesti iekšējie reglamentējošie dokumenti, ņemot vērā gan izglītojamo, gan vecāku, gan pedagogu priekšlikumus. Dokumenti atbilst normatīvo aktu prasībām.

SKOLAS vadības struktūra un atbildības jomas ir zināmas pedagogiem, izglītojamiem un viņu vecākiem. Vecāki ir informēti, kā sazināties ar SKOLAS vadību, informācija ir atrodama arī SKOLAS mājas lapā. Pedagogi uzskata, ka vadība ir ieinteresēta SKOLAS darbā, atvērta ierosinājumiem un priekšlikumiem darba uzlabošanai.

SKOLĀ ir saliedēta vadības komanda, kuras darba pamatā ir demokrātiska pieeja visu jautājumu risināšanā. Visiem ir pieejama informācija par SKOLAS darbu: iknedēļas vadības sanāksmēs pieņemtie lēmumi un plāni, kas ir pieejami SKOLAS mājas lapas kalendārā un e-klases pastā. Administrācijas darba organizēšanā tiek izmantoti tiešsaistes rīki, kas ļauj mobili organizēt darbu.

**SKOLAS darbības stiprās puses:**

• Visiem ir pieejama informācija par SKOLAS darbu: vadības sanāksmēs pieņemtie lēmumi un plāni, kas ir pieejami SKOLAS mājas lapas kalendārā atsevišķā, pedagogiem pieejamā tiešsaistes saitē.

**Vērtējums: ļoti labi**

## Kritērijs - 7.3. Skolas sadarbība ar citām institūcijām

SKOLAI ir regulāra sadarbība ar dibinātāju – Jelgavas novada domi un citām institūcijām: pašvaldību sociālie dienesti, bāriņtiesu, Jelgavas novada un pilsētas pašvaldību policiju, Valsts policiju, nodarbinātības Valsts aģentūru.

SKOLA regulāri iesaistās dažādos projektos. Ļoti laba sadarbība projekta Nord Plus ietvaros ir izveidojusies ar Tallinas (Igaunija) pieaugušo ģimnāziju, Haapsalu (Igaunija) vakara vidusskolu, Oulu (Somija) pieaugušo skolu un Rīgas vakara ģimnāziju. Programma Latvijas Skolas soma un projektā ERASMUS+KA2 "ADULT RESTART" projekta “Pieaugušo izglītības prasmju atjaunošana, izmantojot jaunas mācību metodes”.

Regulāri notiek izglītojamo un pedagogu apmaiņas braucieni. Vizīšu laikā izglītojamie ir iepazinušies ar pārējo iesaistīto skolu pašpārvaldes darbu, pilnveidojuši komunikāciju angļu valodā un ieguvuši jaunus draugus. Pedagogi ir iepazinušies ar kolēģu izglītojamo apmācību e -vidē tālmācībā un pilnveidojuši savas prasmes.

**SKOLAS darbības stiprās puses:**

SKOLAI ir regulāra sadarbība ar dibinātāju – Jelgavas novada domi un citām institūcijām.

Pedagogi ir iepazinušies ar kolēģu izglītojamo apmācību e-vidē tālmācībā un pilnveidojuši savas prasmes.

Skolas darbiniekiem ir iespēja piedalīties pieredzes apmaiņas pasākumos gan Latvijā, gan ārvalstīs.

**Vērtējums: ļoti labi**

# JELGAVAS NOVADA NEKLĀTIENES VIDUSSKOLAS PAŠVĒRTĒJUMA KOPSAVILKUMA TABULA

|  |  |
| --- | --- |
| **Joma un rezultatīvais rādītājs** | **Vērtējuma līmenis** |
|  **1. Mācību saturs** | labi |
|  **2. Mācīšana un mācīšanās** |  |
| 2.1. Mācīšanas kvalitāte | labi |
|  2.2. Mācīšanās kvalitāte | pietiekami |
|  2.3.Vērtēšana kā mācību procesa sastāvdaļa | labi |
| **3. Izglītojamo sasniegumi** |  |
| * 1. Izglītojamo sasniegumi ikdienas darbā
 | labi |
|  3.2. Izglītojamo sasniegumi valsts pārbaudes darbos | pietiekami |
| **4. Atbalsts izglītojamajiem** |  |
|  4.1 Psiholoģiskais un sociālpedagoģiskais atbalsts sociālpedagoģiskais atbalsts  | labi |
|  4.2. Izglītojamo drošības garantēšana | labi |
|  4.3. Atbalsts personības veidošanai | ļoti labi |
|  4.4. Atbalsts karjeras izglītībā | labi |
|  4.5. Atbalsts mācību darba diferenciācijai | labi |
|  4.6. Atbalsts izglītojamajiem ar speciālām vajadzībām |  |
|  4.7. Sadarbība ar izglītojamā ģimeni | labi |
|  **5. Skolas vide** |  |
|  5.1. Mikroklimats | labi |
|  5.2.Fiziskā vide un vides pieejamība | labi |
|  **6. Izglītības iestādes resursi** |  |
|  6.1. Iekārtas un materiāltehniskie resursiresursi | labi |
|  6.2.Personālresursi | labi |
| 1. **Izglītības iestādes darba organizācija, vadība un kvalitātes nodrošināša**
2. kvakvalitātes nodrošināšana
 |  |
|  7.1. Skolas darba pašvērtēšana un attīstības plānošana | labi |
|  7.2. Skolas vadības darbs un personāla pārvaldība | ļoti labi |
|  7.3. Skolas sadarbība ar citām institūcijām  | ļoti labi |

# CITI SASNIEGUMI

SKOLAI ar tālmācības programmu ieviešanu un atbalstu izglītojamajiem ir izdevies piesaistīt izglītojamos no visas Latvijas, kā arī ārzemēs dzīvojošos. Daudz izglītojamos SKOLAI iesaka absolventi, rekomendējot skolu kā labu izglītības iestādi. Darbojoties portālā Uzdevumi.lv, SKOLA starp aktīvākajām skolām Latvijā.

Balstoties uz Adult ReStart projekta rezultātiem skolotāji aktīvi izmantoja tiešaistes rīku Big Blue Button ( lielā, zilā poga), kas bija liels atbalsts, plānojot tiešsaistes stundas gan tālmācībai, gan neklātienei.

# TURPMĀKĀ ATTĪSTĪBA

|  |  |
| --- | --- |
|  **Kritērijs** | **Turpmākā attīstība** |
| **Mācību saturs** | Pedagogiem un vadībai, pedagogiem savstarpēji jāturpina sadarboties, lai realizētu praksē SKOLA2030 ierosinājumus;Sekojot SKOLA 2030 ierosinājumiem ievērot līdzsvaru starp teorētisko un praktisko satura pēctecību. |
| **Mācīšana un mācīšanās:** |  |
| Mācīšanas kvalitāte |  Pedagogiem izstrādāt jaunus mācību stundu tematiskos plānojumus 7.un 10.klasē, adaptēt jaunus metodiskos paņēmienus, realizējot kompetencēs balstītu izglītību.Turpināt savstarpēju mācību stundu vērošanu.Pašvērtēšanas aptaujas izveide EDURIO izglītojamajiem.Pedagogiem papildināt savus tālmācības kursus ar dažādām online aktivitātēm un konkursiem. |
| Mācīšanās kvalitāte | Attīstīt izglītojamo prasmi mācīties, mērķtiecīgi un lietderīgi izmantot mūsdienu informācijas tehnoloģijas.Sekmēt izglītojamo individuālo spēju attīstību, realizējot kompetencēs balstītu izglītību.Klašu audzinātājiem un priekšmetu pedagogiem domāt par sava priekšmeta mācību darbam izvirzīto prasību saprotamību.Visiem pedagogiem aktīvi līdzdarboties un sazināties ar izglītojamajiem savos mācību priekšmetos. |
| Vērtēšana kā mācību procesa sastāvdaļa | Pilnveidot vērtēšanas formas un metodiskos paņēmienus atbilstoši izglītojamo personības vajadzībām un mācību priekšmeta specifikai.Metodiskajām komisijām strādāt pie vienotu prasību izstrādes pārbaudes darbu veidošanā, aktualizēt pašvērtēšanu un savstarpējo vērtēšanu.Turpināt darbu pie mācību materiālu veidošanas Moodle vidē. |
| **Izglītojamo sasniegumi:** |  |
| Izglītojamo sasniegumi ikdienas darbā | Veicināt izglītojamo atbildību par savu mācību darbu.Rosināt izglītojamos izmantot individuālās konsultācijas, kā arī iesaistīties projektā Pumpurs.Pilnveidot pašvadītas mācīšanās prasmes. |
| Izglītojamo sasniegumi valsts pārbaudes darbos | Organizēt 12. klasēm pavasara sesijā klātienes izmēģinājuma eksāmenu matemātikā. |
| **Atbalsts izglītojamajiem:** |  |
| Psiholoģiskais un sociālpedagoģiskais atbalsts  | Pēc nepieciešamības aktualizēt instruktāžu novadīšanu. Turpināt popularizēt veselīgu dzīves veidu klašu stundās un mācību stundās un ārpusstundu pasākumos.Pedagogiem klašu stundās un mācību stundās veikt profilaktiskos pasākumus, lai novērstu izglītojamo smēķēšanu SKOLAS teritorijā. |
| Izglītojamo drošības garantēšana  | Veikt informatīvo un preventīvo darbu ar izglītojamajiem. |
| Atbalsts personības veidošai | Strādāt pie izglītojamo motivēšanas iesaistīties skolas Jauniešu pašpārvaldē. Pedagogiem motivēt izglītojamos piedalīties novada konkursos un olimpiādēs.  |
| Atbalsts karjeras izglītībā | Aktualizēt un pilnveidot SKOLAS karjeras programmu. |
| Atbalsts mācību darba diferenciācijai | Visiem pedagogiem pilnveidot mācību materiālus, ievērojot diferenciāciju. |
| Sadarbība ar izglītojamā ģimeni | Aktivizēt nepilngadīgo izglītojamo vecākus darbam SKOLAS padomē, sistemātiski uzturēt sadarbību ar nepilngadīgo vecākiem. |
| **Skolas vide:** |  |
| Mikroklimats | Iesaistīt jauniešus Jauniešu pašpārvaldes darbā un projektos.Veicināt izglītojamo vecāku aktīvāku iesaistīšanos skolas un vecāku padomes darbā.3.Turpināt audzināt izglītojamajos saudzīgu attieksmi pret vidi.4.Regulāri uzterēt kārtībā mācību telpās.5.Lūkot ,lai telpas būtu regulāri vēdinātas.6.Mācību procesa gaitā ievērot fiziskās vides trūkumus un informēt atbilstošās institūcijas par trūkumu novēršanu. |
| Fiziskā vide un vides pieejamība | Turpināt audzināt izglītojamajos saudzīgu attieksmi pret vidi.Regulāri uzterēt kārtībā mācību telpās.Lūkot ,lai telpas būtu regulāri vēdinātas.Mācību procesa gaitā ievērot fiziskās vides trūkumus un informēt atbilstošās institūcijas par trūkumu novēršanu. |
| **Skolas resursi:** |  |
| Iekārtas un materiāltehniskieresursi | Finansiālo iespēju robežās nepārtraukti jāpapildina un jāatjauno materiāli tehniskā bāze. |
| Personālresursi | Skolas administrācija turpina atbalstīt pedagogu kursu un semināru apmeklējumus mācību priekšmetos un kursus, kas paredzēti visiem pedagogiem pēc MK noteikumiem ( pedagoģijā, bērnu aizsardzībā).Sekot pedagogu profesionālās kompetences pilnveides plāna izpildei un atgādināt par nepieciešamību apmeklēt tālākizglītības kursus un seminārus. |
| **Skolas darba organizācija, vadība un kvalitātes nodrošināšana** |  |
| Skolas darba pašvērtēšana un attīstības plānošana | Uzturēt strukturētu skolas pašvērtēšanas sistēmu.Katru mācību gadu veikt sasniegto rezultātu analīzi visās jomās.Veikt korekcijas skolas iekšējos normatīvajos dokumentos. |
| Skolas vadības darbs un personāla pārvaldība | Pilnveidot metodiskā darba koordinēšanu skolā.Izveidot izglītojamo mācību sasniegumu un uzvedības analīzes kritērijus. |
| Skolas sadarbība ar citām institūcijām  | Iespēju robežās turpināt iesaistīties dažādos projektos. |

Iestādes vadītājs Irma Sērmūksle

 (Vārds uzvārds) (paraksts)

Z.v.

SASKAŅOTS

Jelgavas novada Izglītības pārvaldes vadītāja

(dokumenta saskaņotāja pilns amata nosaukums)

 Ginta Avotiņa

 (vārds, uzvārds) (paraksts) (datums)

 Z.v.